Quảng Ninh
Quảng Ninh on maakunta Vietnamin koillisosassa Đông Bắcin alueella Kiinan rajalla. Maakunnassa on 1 144 381 asukasta (vuonna 2009) ja sen pinta-ala on 6 099 neliökilometriä. Maakunnan väestötiheys on siten 187,6 asukasta neliökilometrillä. Quảng Ninhin pääkaupunki on Hạ Long, joka sijaitsee Etelä-Kiinan mereen kuuluvan Hạ Longin lahden rannikolla. Luonnonkaunis lahti on valittu Unescon maailmanperintöluetteloon vuonna 1994.
Kâmpóng Cham
Kâmpóng Cham () on Kambodžan seitsemänneksi suurin kaupunki ja Kâmpóng Chamin maakunnan pääkaupunki. Se sijaitsee Mekong-joen varrella noin 120 kilometriä maan pääkaupungista Phnom Penhistä koilliseen. Kaupungin väkiluku oli vuonna 2010 yhteensä 63 139.